เปิดคุณสมบัติ 6 พระกาฬกู้วิกฤต IFEC พบมือการเงิน-กฎหมายชั้นนำโผล่พรึ่บ!
เปิดคุณสมบัติ 6 พระกาฬกู้วิกฤต IFEC พบมือการเงิน-กฎหมายชั้นนำโผล่พรึ่บ!
1 ส.ค. 2561

นายทวิช เตชะนาวากุล ผู้ถือหุ้นใหญ่อันดับหนึ่งของ บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC เปิดเผย ผ่านรายการ “ข่าวหุ้นเจาะตลาด” ออกอากาศทางสถานีโทรทัศน์สปริงนิวส์ ทีวีดิจิทัลช่อง 19 และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. กรณีความคืบหน้าการเสนอรายชื่อคณะกรรมการใหม่ 6 รายชื่อ เพื่อเข้ารับการพิจารณาเลือกตั้งเป็นกรรมการบริษัท ว่า ตนและนักลงทุนรายย่อย ได้รวมตัวกันเสนอรายชื่อคณะกรรมการชุดใหม่ จำนวน 6 รายชื่อแก่คณะกรรมการ IFEC ให้มีการจัดประชุมวิสามัญผู้ถือหุ้น เพื่อพิจารณาเลือกตั้งเป็นคณะกรรมการบริษัท
ทั้งนี้ ตนอยากให้ทุกฝ่ายที่เกี่ยวข้องมองถึงปัญหาของบริษัทและเร่งดำเนินการจัดประชุมให้เร็วที่สุด ซึ่งปกติคาดว่าจะใช้เวลาไม่เกิน 30-35 วัน เนื่องจากขณะนี้บริษัทใกล้เข้าสู่การเพิกถอนจากตลาดหลักทรัพย์ ซึ่งหากบริษัทถูกเพิกถอนจะทำให้ไม่เหลือมูลค่าหลักทรัพย์
โดยรายชื่อคณะกรรมการใหม่ 6 รายชื่อที่จะถูกเสนอเข้าที่ประชุมวิสามัญผู้ถือหุ้น ประกอบด้วย
1.พลเอกสำเภา ชูศรี ซึ่งจะเข้ามาเป็นกรรมการอิสระ และไม่ได้ถือหุ้นของบริษัท โดยมีคุณสมบัติเป็นนายทหารที่มีความสุภาพอ่อนน้อม เถรตรง รวมถึงเข้าเป็นตัวกลางของทุกกลุ่ม
2.รองศาสตราจารย์ประนอม โฆวินวิพัฒน์ ซึ่งจะเข้ามาดูแลในเรื่องงบฯ และการตรวจสอบทางบัญชี โดยมีคุณสมบัติเป็นอาจารย์สอนบัญชีจากมหาวิทยาลัยธรรมศาสตร์ รวมถึงเป็นคณะกรรมการในบริษัทในตลาดหลักทรัพย์และบริษัทรัฐวิสาหกิจหลายแห่ง
3.นายพิชิต สินพัฒนสกุล ซึ่งจะเข้ามาในฐานะของกรรมการอิสระ โดยก่อนหน้านี้ นายพิชิต เป็นนักการเงิน เคยทำงานอยู่ในโรงกลั่นน้ำมันประธานในการตรวจสอบ และคณะกรรมการในการตรวจสอบของบริษัทในตลาดหลักทรัพย์
4.นายหาญ เชี่ยวชาญ มีคุณสมบัติเคยทำงานปรับโครงสร้างหนี้ของทางภาครัฐ รวมถึงเคยทำงานในธนาคารพาณิชย์มาแล้ว 2 แห่ง ซึ่งจะทำให้รู้จักผู้คนส่วนมากในวงการการเงิน
5.นายกุดั่น สุขุมานนท์ มีคุณสมบัติเด่นในด้านกฎหมาย รวมถึงด้านปรับโครงสร้างหนี้
6.นายทวิช เตชะนาวากุล ผู้ถือหุ้นใหญ่อันดับหนึ่งของ IFEC
ด้านนายทวิช กล่าวเพิ่มเติมว่า หากคณะกรรมการทั้งหมดได้รับการอนุมัติจากที่ประชุมวิสามัญผู้ถือหุ้น เบื้องต้นจะเข้าไปประเมินสถานการณ์ของบริษัท เพื่อแก่เงื่อนไขไม่ให้บริษัทถูกเพิกถอนจากตลาดหลักทรัพย์ และทำให้กลับเข้ามาซื้อขายในตลาดหลักทรัพย์ได้ตามปกติ
อย่างไรก็ตาม ขณะนี้ได้มีการเรียกร้องจากผู้ถือหุ้นรายย่อยเข้ามาว่าหากไม่มีการจัดประชุมวิสามัญผู้ถือหุ้น ทางผู้ถือหุ้นรายย่อยจะใช้สิทธิ์ตามมาตรา 100 ในการดำเนินการจัดประชุมวิสามัญผู้ถือหุ้น
ทั้งนี้ จากการตรวจสอบคุณสมบัติรายชื่อคณะกรรมการใหม่ของ IFEC เพิ่มเติมของทีม “ข่าวหุ้นธุรกิจออนไลน์” นอกเหนือจากข้อมูลข้างต้น พบว่า
1.พลเอกสำเภา ชูศรี จบการศึกษาจากวิทยาลัยป้องกันราชอาณาจักร หลักสูตรการป้องกันราชอาณาจักรภาครัฐร่วมเอกชน รุ่นที่ 6 โดยในอดีตเคยดำรงตำแหน่งผู้บัญชาการทหารสูงสุด ขณะที่ปัจจุบันดำรงตำแหน่งนายกสภามหาวิทยาลัยแม่ฟ้าหลวง
2.รองศาสตราจารย์ประนอม โฆวินวิพัฒน์ จบการศึกษาปริญญาตรี บัญชีบัณฑิต มหาวิทยาลัยธรรมศาสตร์ โดยในอดีตเคยดำรงตำแหน่งรองคณบดีฝ่ายการนักศึกษา มหาวิทยาลัยธรรมศาสตร์, หัวหน้าภาควิชาการบัญชี มหาวิทยาลัยธรรมศาสตร์,           คณะกรรมการโครงการบัณฑิตศึกษา มหาวิทยาลัยธรรมศาสตร์, กรรมการสรรหาหัวหน้าภาควิชาการบัญชี มหาวิทยาลัยธรรมศาสตร์, กรรมการสรรหาผู้ดำรงตำแหน่งคณบดีคณะพาณิชยศาสตร์
3.นายพิชิต สินพัฒนสกุล จบการศึกษา ปริญญาโท บริหารธุรกิจ จาก Sasin College Chulalongkorn University, ปริญญาตรี บริหารธุรกิจ จาก Boston University Massachusetts U.S.A. เคยดำรงตำแหน่ง กรรมการตรวจสอบ, กรรมการสรรหาและพิจารณาค่าตอบแทน / กรรมการอิสระ
4.นายหาญ เชี่ยวชาญ จบการศึกษา ปริญญาตรี นิติศาสตร์บัณฑิต มหาวิทยาลัยธรรมศาสตร์ หลักสูตร การป้องกันราชอาณาจักร วิทยาลัยป้องกันราชอาณาจักร, หลักสูตร การป้องกันราชอาณาจักรภาครัฐร่วมเอกชน ปรอ. รุ่นที่ 6, หลักสูตร Director Accreditation Program (DAP) รุ่นที่ 37 สมาคมส่งเสริมสถาบันกรรมการบริษัทไทย เคยดำรงตำแหน่งกรรมการผู้ทรงคุณวุฒิ การทางพิเศษแห่งประเทศไทย
5.นายกุดั่น สุขุมานนท์ เคยดำรงตำแหน่งกรรมการตรวจสอบ, กรรมการกากับดูแลกิจการและจริยธรรมธุรกิจ, กรรมการอิสระ
6.นายทวิช เตชะนาวากุล จบการศึกษา บริหารธุรกิจบัณฑิต Kinki University Osaka Japan, วปอ. หลักสูตรป้องกันราชอาณาจักร ภาครัฐร่วมเอกชน รุ่น 366, ประกาศนียบัตรสถาบันกรรมการบริษัทไทย หลักสูตร Directors Accreditation Program (DAP) รุ่นที่ 27/2004, หลักสูตร Finance for Non Finance Directors (FND) รุ่นที่ 30/2006 เคยดำรงตำแหน่งประธานกรรมการตรวจสอบ, กรรมการอิสระ